b'\n_START_ARTICLE_\nMost Port Mann\n_START_SECTION_\nZgodovina\n_START_PARAGRAPH_\nStari most Port Mann so odprli 12. junija 1964, z originalno izvedbo \xc5\xa1tirih pasov. Ime je dobil po ob\xc4\x8dini Port Mann, skozi katere ju\xc5\xbeni konec pre\xc4\x8dka. V \xc4\x8dasu gradnje je bil najdra\xc5\xbeji kos avtoceste v Kanadi. Leta 2001 je bil dodan vzhodni HOV pas (High-occupancy vehicle lane - pas za polno zasedena vozila), s premikanjem srednjega delilnika in konzolne mostne konstrukcije navzven z upo\xc5\xa1tevanje seizmi\xc4\x8dne nadgradnje.\n_START_SECTION_\nZamenjava\n_START_PARAGRAPH_\n31. januarja 2006 je Ministrstvo za promet Britanske Kolumbije predstavilo razvojni prometni program kot sredstvo za re\xc5\xa1evanje nara\xc5\xa1\xc4\x8dajo\xc4\x8dih prometnih zastojev.  Projekt je prvotno predvidel dvoj\xc4\x8dka obstoje\xc4\x8dega mostu Port Mann z izgradnjo drugega mostu, ki bi nanj mejil, vendar je bil projekt spremenjen v izgradnjo nadomestnega 10-pasovnega mostu, na\xc4\x8drtovanega, da bo najve\xc4\x8dji na svetu in ru\xc5\xa1enjem starega mostu._NEWLINE_Port Mann / Highway 1 projekt je dobil \xc5\xa1e HOV pas in pas za kolesarje in dostop za pe\xc5\xa1ce. Skupni pas za pe\xc5\xa1ce / kolesarska pot je na\xc4\x8drtovana, da bo odprta v za\xc4\x8detku leta 2015, ko bo vseh 10 prometnih pasov kon\xc4\x8danih. Ponovno je bil, po ve\xc4\x8d kot 20 letih, uveden avtobus. Vendar pa so kritiki trdili, da bo novi most kon\xc4\x8dan z zamudo zaradi ponovne uvedbe avtobusnega prevoza. Nova avtobusna hitra tranzitna proga zdaj deluje po HOV pasu vzdol\xc5\xbe Highway 1 od Langley do Burnaby._NEWLINE_Ocenjeni stro\xc5\xa1ki gradnje so bili $ 2.460.000.000, vklju\xc4\x8dno s stro\xc5\xa1ki za nadgradnjo Highway 1, skupaj 37 kilometrov ceste. Od tega samo most predstavlja pribli\xc5\xbeno tretjino ($ 820.000.000).  Skupni stro\xc5\xa1ki, vklju\xc4\x8dno z delovanjem in vzdr\xc5\xbeevanjem bodo po ocenah zna\xc5\xa1ali $ 3.300.000.000. Zdaj, ko je novi most kon\xc4\x8dan, bo obstoje\xc4\x8di most, star ve\xc4\x8d kot 45 let poru\xc5\xa1en. _NEWLINE_Projekt je bil mi\xc5\xa1ljen, da se bo financiral s pomo\xc4\x8djo javno-zasebnega partnerstva, in Connect BC Development Group je bila izbrana kot prednostni investitor. Skupina je sestavljena iz skupin Macquarie, Transtoll Inc., Peter Kiewit Sons Co in Flatiron Constructors. \xc4\x8ceprav je bil memorandum o soglasju podpisan s strani province, kon\xc4\x8dni pogoji niso bili dogovorjeni. Posledica je bila, da se je provinca odlo\xc4\x8dila financirati celoten stro\xc5\xa1ek zamenjave. _NEWLINE_Novi most je 2,02 kilometra dolg, 65 metrov \xc5\xa1irok in ima 10 pasov. 42 metrov zna\xc5\xa1a svetla vi\xc5\xa1ina nad nivojem visoke vode (enako kot stari most) . Piloni so pribli\xc5\xbeno 75 metrov visoki nad nivojem vozi\xc5\xa1\xc4\x8dne konstrukcije, skupna vi\xc5\xa1ina pa je pribli\xc5\xbeno 163 metrov. Glavni razpon (med pilonoma) je 470 metrov, drugi najdalj\xc5\xa1i most s po\xc5\xa1evnimi zategami na zahodni polobli. Glavni most (med koncem kablov) ima dol\xc5\xbeino 850 metrov z dvema pilonoma in 288 kabli. Poleg 10 prometnih pasov, je novi most zgrajen za sprejem naknadne vgradnje lahkega hitrega vlaka pod glavnim krovom._NEWLINE_18. septembra 2012 je bil novi most Port Mann odprt za vzhodno stran prometa. S 65 metri \xc5\xa1irine, je na svetu naj\xc5\xa1ir\xc5\xa1i most velikih razponov in je prehitel svetovno znani Sydney Harbour Bridge, ki ima 49 metrov in je imel rekord od leta 1932.\n_START_SECTION_\nNasprotovanje mostu dvoj\xc4\x8dku\n_START_PARAGRAPH_\n\xc5\xa0tevilne skupine so lobirale za izbolj\xc5\xa1an javni prevoz namesto gradnje novega mostu. Mestni svet Burnabyja, Vancouvra in direktorji GVRD (zdaj Metro Vancouver) so sprejeli sklepe, ki so nasprotovali \xc5\xa1iritvi Port Mann / Highway 1.  Nasprotniki \xc5\xa1iritve so bili lokalne okoljske skupine, urbanisti in Sightline Institute Washington dr\xc5\xbeave._NEWLINE_Nasprotniki so trdili, da bi \xc5\xa1irjenje avtocestne zmogljivosti pove\xc4\x8dalo emisije toplogrednih plinov in razbremenilo zastojev le za nekaj let, preden bo pove\xc4\x8dan promet spet preobremenjeval obmo\xc4\x8dje in da bi \xc5\xa1iritev cestne zmogljivosti spodbujala \xc5\xa1irjenje predmestja. Livable Region Coalition je pozvala ministra za promet Kevina Falcona, da razmisli o hitri tranzitni liniji in bolj\xc5\xa1i avtobusni progi namesto gradnje novega mostu. David Suzuki Foundation je trdila, da na\xc4\x8drt kr\xc5\xa1i cilje strate\xc5\xa1kega na\xc4\x8drta Metro Vancouver.\n_START_SECTION_\nVpra\xc5\xa1anja\n_START_PARAGRAPH_\n10. februarja 2012, v \xc4\x8dasu gradnje nadomestnega mostu, se je poru\xc5\xa1il \xc5\xbeerjav in povzro\xc4\x8dil padec 90 tonskega betonskega elementa mostu v vodo. Medtem ko ni bil nih\xc4\x8de po\xc5\xa1kodovan, je nesre\xc4\x8da povzro\xc4\x8dila kasnej\xc5\xa1o zamudo gradnje.  In\xc5\xa1pektorji WorkSafeBC so ocenili varnostne zahteve na gradbi\xc5\xa1\xc4\x8du._NEWLINE_19. decembra 2012 je hladno vreme povzro\xc4\x8dalo led, ki se je kopi\xc4\x8dijo na nosilnih kablih in ob\xc4\x8dasno padal na vozi\xc5\xa1\xc4\x8de na vozila. ICBC, zavarovalnica za vozila v Britanski Kolumbiji, poro\xc4\x8da o 60 lo\xc4\x8denih zahtevkih za \xc5\xa1kodo od ledu. Poleg tega je en voznik zahteval re\xc5\xa1ilca zaradi po\xc5\xa1kodb. RCMP je zaprl most med 13:30-6:00, medtem ko so in\xc5\xbeenirji raziskovali posledice.\n_START_SECTION_\nCestnina\n_START_PARAGRAPH_\nZa zagotavljanje stro\xc5\xa1kov gradnje in obratovanja, je most elektronsko cestninjen. Cene cestnin so $ 3 za avto, 1,50 $ za motorno kolo, 6 $ za majhen tovornjak in 9 $ za velik tovornjak. Z vi\xc5\xa1jimi cenami in ve\xc4\x8djim prometom, Transport Investment Corporation (TI Corp), javna Crown dru\xc5\xbeba odgovorna za cestninsko poslovanje na mostu Port Mann napoveduje, da se bo prihodek pove\xc4\x8dal za 85% med letoma 2014 in 2017.  Pristojbine se ugotavljali z radiofrekven\xc4\x8dno identifikacijo (RFID) ali fotografijo registrske tablice. Voznik z A.B.C. licenco, ki dolguje ve\xc4\x8d kot 25 dolarjev nepla\xc4\x8danih cestnin v 90 dneh, se kaznuje z 20 $ in ne more kupiti zavarovanja vozila ali obnoviti registracije brez pla\xc4\x8dila dolga.'